Държавен вестник, бр. 76, 2016 г., стр. 35

БРОЙ  76	
Д Ъ Р Ж А В Е Н  В Е С Т Н И К 	
СТР.  35  
зателства, налични при управляващия орган/
междинното звено към деня на изпращане. За 
документи и доказателства, които са публични 
и/или налични при бенефициента, се прилага 
списък с наименованията им и мястото на 
съхранението им, включително в електронен 
формат, достъпен безплатно за бенефициента.
(3) Срокът за представяне на възраженията 
по ал. 1 тече от момента на изпращане на 
изявлението в ИСУН.
Чл. 35. (1) Бенефициентът изпраща дока­
зателства и прави възражения чрез профила 
си в ИСУН.
(2) Решението по чл. 73, ал. 1 ЗУСЕСИФ 
се изготвя в електронен формат, подписва 
се от ръководителя на управляващия орган/
междинното звено с електронен подпис и се 
изпраща на съответния бенефициент.
(3) Управляващият орган/междинното 
звено посочва в решението по чл. 73, ал. 1 
ЗУСЕСИФ мястото на съхранението му в 
електронна форма в ИСУН и начина за дос­
тъп до него.
ДОПЪЛНИТЕЛНА РАЗПОРЕДБА
§ 1. (1) Определянето на сроковете по на­
редбата се извършва спрямо датата и часа, 
визуализирани в ИСУН. 
(2) Информационната система за управление 
и наблюдение на средствата от Европейските 
структурни и инвестиционни фондове отчита и 
визуализира астрономическото време по стан­
дарт UTC (Coordinated Universal Time), базиран 
на Препоръка 460-4 „Standard Frequency and 
Time Signal Emissions – Стандартна честота и 
излъчване на времеви сигнал“ от 1986 г. на 
Международния съюз по телекомуникации 
(ITU – International Telecommunications Union).
(3) Астрономическото време за настъпва­
нето на факти с правно или техническо значе­
ние се отчита с точност до година, дата, час, 
минута и секунда, изписани в съответствие 
със Стандарт БДС ISO 8601:2006.
(4) Времето се отчита по националната 
часова зона.
ЗАКЛЮЧИТЕЛНИ РАЗПОРЕДБИ
§ 2. Наредбата се прилага и за Фонд „Въ­
трешна сигурност“ 2014 – 2020 и Фонд „Убе­
жище, миграция и интеграция“ 2014 – 2020.
§ 3. Наредбата е приета на основание 
чл. 22, ал. 2 и чл. 23 от Закона за управление 
на средствата от Европейските структурни и 
инвестиционни фондове.
§ 4. Директорът на дирекция „Централно 
координационно звено“ в администрацията на 
Министерския съвет издава писмени указания 
за техническата реализация на правилата в 
тази наредба.
§ 5. Член 2, т. 1 и чл. 15, 16, 17 и 27 влизат 
в сила от 1 юли 2017 г.
7706
ПОСТАНОВЛЕНИЕ № 244 
ОТ 21 СЕПТЕМВРИ 2016 Г.
за изменение на Постановление № 21 от 5 фев-­
руари 2015 г. за създаване на Национален съвет 
по миграция и интеграция (обн., ДВ, бр. 12 от 
2015 г.; изм. и доп., бр. 50 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4 ал. 2 се изменя така:
„(2) Съпредседатели на Националния съвет 
по миграция и интеграция са министърът на 
вътрешните работи и министърът на труда и 
социалната политика.“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Мариета Немска
7757
ПОСТАНОВЛЕНИЕ № 245
ОТ 21 СЕПТЕМВРИ 2016 Г.
за приемане на Наредба за осигуряване без­
опасността на ядрените централи
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за осигу­
ряване безопасността на ядрените централи. 
Заключителна разпоредба
Параграф единствен. Отменя се Наредбата 
за осигуряване безопасността на ядрените 
централи, приета с Постановление № 172 
на Министерския съвет от 2004 г. (обн., ДВ, 
бр. 66 от 2004 г.; изм. и доп., бр. 46 от 2007 г., 
бр. 53 от 2008 г. и бр. 5 от 2010 г.). 
Министър-председател: 
Бойко Борисов
За главен секретар на Министерския съвет: 
Мариета Немска
НАРЕДБА
за осигуряване безопасността на ядрените 
централи
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят ос­
новните критерии и правила за ядрена без­
опасност и радиационна защита на ядрените 
централи, както и организационните мерки 
и техническите изисквания за осигуряване 
на безопасността при избор на площадка, 
проектиране, строителство, въвеждане в екс­
плоатация и експлоатация.